Projektas



**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO ŠILUMOS ŪKIO SPECIALIOJO PLANO KEITIMO PRADŽIOS IR PLANAVIMO TIKSLŲ NUSTATYMO**

2024 m. gegužės 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 19 ir 30 punktais, 34 straipsnio 6 dalies 5 punktu, Lietuvos Respublikos teritorijų planavimo įstatymo 5 straipsnio 4 dalies 5 punktu, 30 straipsnio 2 ir 8 dalimis, 31 straipsnio 4 dalimi, Lietuvos Respublikos šilumos ūkio įstatymo 8 straipsnio 1 dalimi, Šilumos ūkio specialiųjų planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2015 m. rugsėjo 25 d. įsakymu Nr. 1-226/D1-683 „Dėl Šilumos ūkio specialiųjų planų rengimo taisyklių patvirtinimo“, 50 punktu, Rokiškio rajono savivaldybės taryba n u s p r e n d ž i a :

1. Pradėti rengti Rokiškio rajono šilumos ūkio specialiojo plano, patvirtinto Rokiškio rajono savivaldybės tarybos 2005 m. kovo 18 d. sprendimu Nr. TS-4.23 „Dėl Rokiškio rajono šilumos ūkio specialiojo plano patvirtinimo“, keitimą.

2. Nustatyti planavimo tikslus:

2.1. įgyvendinant Nacionaliniame pažangos plane nustatytus sprendinius ir priemones, suformuoti ilgalaikes savivaldybės šilumos ūkio modernizavimo ir plėtros kryptis, siekiant užtikrinti tvarų, saugų, patikimą ir nepertraukiamą šilumos tiekimą vartotojams pagrįstomis būtinosiomis sąnaudomis, neviršijant leidžiamo neigiamo poveikio aplinkai;

2.2. suderinti valstybės, savivaldybės, energetikos įmonių, fizinių ir juridinių asmenų ar jų grupių interesus aprūpinant vartotojus šiluma ir energijos ištekliais šilumos gamybai;

2.3. reglamentuoti aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose;

2.4. numatyti preliminarias investicijų apimtis, finansavimo poreikį ir finansavimo šaltinius į šilumos ūkio plėtrą ir modernizavimą.

3. Pavesti Rokiškio rajono savivaldybės administracijos direktoriui organizuoti specialiojo plano keitimą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Raimondas Simanavičius

**SPRENDIMO PROJEKTO**

**DĖL ROKIŠKIO RAJONO ŠILUMOS ŪKIO SPECIALIOJO PLANO KEITIMO PRADŽIOS IR PLANAVIMO TIKSLŲ NUSTATYMO**

**AIŠKINAMASIS RAŠTAS**

2024-05-30

Projekto rengėjas – Ingrida Trumpaitė, Architektūros ir paveldosaugos skyriaus vedėjo pavaduotoja.

Pranešėjas komitetų ir tarybos posėdžiuose – Raimondas Simanavičius, Architektūros ir paveldosaugos skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pradėti rengti Rokiškio rajono šilumos ūkio specialiojo plano, patvirtinto Rokiškio rajono savivaldybės tarybos 2005 m. kovo 18 d. sprendimu Nr. TS-4.23 „Dėl Rokiškio rajono šilumos ūkio specialiojo plano patvirtinimo“, keitimą ir nustatyti planavimo tikslus:  2.1. įgyvendinant Nacionaliniame pažangos plane nustatytus sprendinius ir priemones, suformuoti ilgalaikes savivaldybės šilumos ūkio modernizavimo ir plėtros kryptis, siekiant užtikrinti tvarų, saugų, patikimą ir nepertraukiamą šilumos tiekimą vartotojams pagrįstomis būtinosiomis sąnaudomis, neviršijant leidžiamo neigiamo poveikio aplinkai;  2.2. suderinti valstybės, savivaldybės, energetikos įmonių, fizinių ir juridinių asmenų ar jų grupių interesus aprūpinant vartotojus šiluma ir energijos ištekliais šilumos gamybai;  2.3. reglamentuoti aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose;  2.4. numatyti preliminarias investicijų apimtis, finansavimo poreikį ir finansavimo šaltinius į šilumos ūkio plėtrą ir modernizavimą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 6 straipsnio 19 ir 30 punktais reglamentuota savarankiškoji savivaldybių funkcija – *teritorijų planavimas, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimas* bei *šilumos ir geriamojo vandens tiekimo ir nuotekų tvarkymo organizavimas.*  Lietuvos Respublikos šilumos ūkio įstatymo 8 straipsnio 1 dalimi nurodoma, kad *savivaldybės institucijos tvarko šilumos ūkį pagal savivaldybių tarybų patvirtintus šilumos ūkio specialiuosius planus. Specialiaisiais šilumos ūkio planais kiekvienoje savivaldybės teritorijoje yra įgyvendinami Nacionalinėje energetinės nepriklausomybės strategijoje, Nacionaliniame pažangos plane nustatyti valstybės energetikos politikos strateginiai tikslai ir (arba) pažangos uždaviniai ir nacionalinėse plėtros programose suplanuotos šilumos ūkio plėtros priemonės.* |
| 3. | Laukiami rezultatai | Lietuvos Respublikos Seimas 2023 m. balandžio 6 d. priėmė Lietuvos Respublikos šilumos ūkio įstatymo (toliau – ŠŪĮ) Nr. IX-1565 1, 2, 3, 7, 8, 9, 10, 101, 12, 15, 17, 20, 22, 30, 32, 34, 35, 36, 37 straipsnių, aštuntojo ir vienuoliktojo skirsnių pavadinimų pakeitimo ir Įstatymo papildymo 82, 102, 291 straipsniais įstatymą Nr. XIV-1876 (toliau – ŠŪĮ pakeitimo įstatymas), kuriuo nuo 2023 m. spalio 1 d. buvo nustatytos naujos ilgalaikio šilumos ūkio planavimo gairės, pagal kurias šilumos ūkio planavimas turi būti vykdomas dešimties metų laikotarpiui dviejų lygių šilumos ūkio planavimo dokumentais: savivaldybės šilumos ūkio specialiuoju planu ir šilumos tiekėjo šilumos ūkio plėtros investiciniu planu.  Priėmus šį tarybos sprendimą bus pradėtas Rokiškio rajono šilumos ūkio specialiojo plano keitimas ta, kad užtikrinti Šilumos ūkio įstatymo ir jo pakeitimo įstatymo nuostatų laikymąsi savivaldybėje |
| 4. | Lėšų poreikis ir šaltiniai | Lėšų poreikis apie 40 000 eur. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |